वंशीधर नगर(गढ़वा) : प्रखंड के झुमरी गांव मे शनिवार को भूमि संरक्षण विभाग की ओर से 4 लाख 70 हजार रूपये की लागत से होने वाले तालाब जीर्णोद्धार कार्य का शुभारंभ किया गया। कार्य का शुभारंभ नवजवान संघर्ष मोर्चा के प्रखंड अध्यक्ष विभूतिभूषण चौबे ने नारियल फोड़कर एवं विधिवत भूमि पूजन कर किया। उस मौके पर नसंमो के प्रखंड अध्यक्ष विभूतिभूषण चौबे ने कहा कि विधायक भानू प्रताप शाही क्षेत्र के विकास के लिये दिनरात लागातार मेहनत कर रहे हैं। उसी का नतीजा है कि क्षेत्र में विकास दिखने लगा है। क्षेत्र में सड़कों का जाल बिछाया गया है। हर घर में बिजली के साथ-साथ अन्य विकास योजनाओं को धरातल पर उतारने का प्रयास किया गया है। उन्होंने कहा कि विधायक का एक ही मकसद है क्षेत्र का समग्र विकास करना है। मौके पर विधायक प्रतिनिधि लालमोहन यादव, पंचायत अध्यक्ष अनिल पासवान, अशोक मेहता, चन्दू पासवान, उमेश पासवान, विनोद पासवान, बाबुलाल सिंह, सतन सिंह, महेन्द्र यादव समेत बड़ी संख्या में लोग उपस्थित थे।